নন্দুরবার জেলা ভারতের মহারাষ্ট্র রাজ্যের উত্তর-পশ্চিম কোণে অবস্থিত একটি প্রশাসনিক জেলা। ১ জুলাই ১৯৯৯ এ ধুলে জেলাকে দ্বিখণ্ডিত করে ধুলে এবং নন্দুরবার জেলার জন্ম। জেলার সদর শহর নন্দুরবার। জেলাটির আয়তন ৫০৩৫ বর্গকিলোমিটার।২০১১ সালের জনগণনা অনুযায়ী জেলার জনসংখ্যা হল ১,৬৪৮,২৯৫ জন এবং এর মধ্যে ১৬.৭১% শহরে বসবাস করেন। নান্দুরবার জেলা দক্ষিণ ও দক্ষিণ-পূর্বে ধুলে জেলা দ্বারা, পশ্চিমে এবং উত্তরে গুজরাত রাজ্য দ্বারা, উত্তর এবং উত্তর-পূর্বে মধ্যপ্রদেশ রাজ্য দ্বারা আবদ্ধ আর জেলার উত্তর সীমানা সংজ্ঞায়িত করা হয় মহান নর্মদা নদী প্রবাহ দ্বারা।   প্রশাসনিক বিভাগ  জেলাটি ছয়টি তালুক বা সাবডিভিশন নিয়ে গঠিত। এই তালুকগুলি হ নান্দুরবার, নবাবপুর, শাহাদা, তালোদা, আক্কালকুয়া এবং আকরানী মহল (যাকে ধড়গাঁও বলা হয়)। জেলায় একটি লোকসভা কেন্দ্র রয়েছে যা তপশিলী উপজাতি ভুক্ত প্রার্থীদের জন্যে সংরক্ষিত- লোকসভা কেন্দ্রটির নাম নন্দুরবার লোকসভা কেন্দ্র। আক্কালকুয়া (এসটি), শাহাদা (এসটি), নন্দুরবার (এসটি), নওয়াপুর (এসটি) নামে চারটি বিধানসভা কেন্দ্র রয়েছে জেলাটিতে।   ইতিহাস  জেলাটি ১৯৯৮ সালের জুলাই পর্যন্ত ধুলে ও জলগাঁওয়ের সাথে খান্দেশ জেলার অন্তর্গত ছিল। কারও কারও মতে, খন্দেশ মানে ভগবান কৃষ্ণের দেশ। এই অঞ্চলের প্রাচীন নাম রসিকা, এছাড়া নন্দুরবারকে তার রাজা নন্দরাজের নাম অনুসারে নন্দনগরীও বলা হত।. জেলাটি রামায়ণের পৌরাণিক বিবরণে সমৃদ্ধ, যেখানে এই অঞ্চলটিকে "কৃষিক" হিসাবে উল্লেখ করা হয়েছে। এই অঞ্চলটি চালুক্য, বর্তক এবং যাদবসহ তৎকালীন বিভিন্ন রাজবংশের অধীনস্থ ছিল। মুঘল যুগের আগে, খন্দেশ তুঘলক সাম্রাজ্যের দক্ষিণ সীমানা নির্দেশ করত। গুজরাত এবং মধ্যপ্রদেশের প্রান্তে কৌশলগত অবস্থানের কারণে, নন্দুরবারের শাসনভার বিভিন্ন শক্তির মধ্যে হাতবদল হয়েছে বারবার। মুঘল সাম্রাজ্যের পতনের পরে মারাঠারা খন্দেশের নিয়ন্ত্রণ নেয় এবং পরবর্তীকালে ১৮১৮ সালের ৩ জুন মারাঠা পেশোয়া খন্দেশকে ব্রিটিশ শাসনের কাছে সমর্পণ করে।   জনমিতি  ২০১১ সালের জনগণনা অনুসারে নন্দুরবার জেলাটির জনসংখ্যা ১,৬৪৮,২৯৫ জন যা গিনি-বিসাউ বা মার্কিন যুক্তরাষ্ট্রের আইডাহো রাজ্যের জনসংখ্যার সমান।জনসংখ্যার বিচারে এটি ভারতের ৬৪০টি জেলার মধ্যে ৩০৪তম। জেলার জনসংখ্যার ঘনত্ব প্রতি বর্গকিলোমিটারে ২৭৬ জন (৭১০ জন/বর্গ মাইল)। ২০০১-২০১১ এর দশকে  জনসংখ্যা বৃদ্ধির হার ছিল ২৫.৫%। নন্দুরবারে প্রতি ১০০০ পুরুষ পিছু ৯৭২ জন মহিলা রয়েছেন; এবং সাক্ষরতার হার ৬৪.৩৮%।   ভাষাভিত্তিক জনমিতি  ভারতের ২০১১ সালের জনগণনা অনুযায়ী, জেলার জনসংখ্যার ৬০.৮৮% ভিলি ভাষায়, ১৬.০৬% মারাঠি ভাষায়, ৮.৮৪% খন্দেশি ভাষায়, ০.০৫% হিন্দি ভাষায়,  ৩.৭৯% উর্দু ভাষায় এবং ২.৩২% গুজরাতি ভাষায় কথা বলেন।2011 Census of India, Population By Mother Tongue   পরিবহন ও যোগাযোগ    মোট রেল লাইনের দৈর্ঘ্য :৯০ কিমি  রাস্তা দ্বারা সংযুক্ত গ্রামের সংখ্যাঃ  12 মাস : ৬৭১  অস্থায়ী : ২৬২  মোট রাস্তার দৈর্ঘ্য :৪৩৩৮ কিমি  মোট জাতীয় সড়কের দৈর্ঘ্য :৪৪ কিমি   শিক্ষা    নন্দুরবার জেলায় রয়েছে   ১৩৫৪টি প্রাথমিক বিদ্যালয়  ২৫৭টি মাধ্যমিক বিদ্যালয়  উচ্চশিক্ষার জন্যে ৩০টি কলেজ  সরকারি পলিটেকনিক  ৪টি আইটিআই   দর্শনীয় স্থান    তোরণমল নদুরবার শহর থেকে ৮০ কিলোমিটার দূরে একটি নিভৃত এবং সুন্দর হিল স্টেশন।   অর্থনীতি  ২০০৬ সালে পঞ্চায়েত রাজ মন্ত্রক নন্দুরবারকে দেশের ২৫০ টি পিছিয়ে পড়া জেলার (মোট ৬৪০ টির মধ্যে) অন্যতম বলে ঘোষণা করে। এটি মহারাষ্ট্রের বারোটি পিছিয়ে পড়া জেলার মধ্যে যা বর্তমানে পশ্চাৎপদ অঞ্চল অনুদান তহবিল কর্মসূচির (বিআরজিএফ) তহবিল গ্রহণ করছে  শিল্প    কৃষি    প্রধান ফসল জোয়ার, গম, চাল, অড়হর ডাল, চীনাবাদাম, লঙ্কা  অর্থকরী ফসল আখ, তুলা  চাষের এলাকা :২,৫৩,৪১৩ হেকটর  ফসল ধরন- ৮০০ গ্রামে খারিফ শস্য এবং ১৩০টি গ্রামে রবিশস্য  ফল :আম, আতা, কলা, পেঁপে, ইত্যাদি.   জলবায়ু  ্নদুরবার জেলার জলবায়ু সাধারণত উষ্ণ এবং শুষ্ক থাকে। জেলাতে মোটামুটি তিনটি আলাদা ঋতু অনুভ করা যায়; গ্রীষ্ম, বর্ষা/বৃষ্টি এবং শীত।  গ্রীষ্মকাল মার্চ থেকে জুনের মাঝামাঝি পর্যন্ত। গ্রীষ্মগুলি সাধারণত গরম এবং শুকনো থাকে। মে মাসে গ্রীষ্ম চূড়ান্ত হয়। গ্রীষ্মের শীর্ষ তাপমাত্রা ৪৫ ডিগ্রি সেলসিয়াসের বেশি হতে পারে। জুনের মাঝামাঝি বা শেষের দিকে বর্ষা শুরু হয়। এই মরসুমে আবহাওয়া সাধারণত আর্দ্র এবং গরম থাকে। উত্তরাঞ্চল ও পশ্চিমাঞ্চলগুলিতে এই অঞ্চলের অন্যান্য অঞ্চলের তুলনায় বেশি বৃষ্টিপাত হয়। জেলার গড় বৃষ্টিপাত ৭৬৭ মিলিমিটার। শীতকাল নভেম্বর থেকে ফেব্রুয়ারি মাস পর্যন্ত। শীতকালে হালকা ঠান্ডা তবে শুকনো।   তথ্যসূত্র    নান্দুরবার জেলা অফিসিয়াল ওয়েবসাইট   বিষয়শ্রেণী:মহারাষ্ট্রের জেলা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:নন্দুরবার জেলা